Gustav Pauli

Theodor Gustav Pauli (kutime Gustav Pauli) (2a de februaro 1866, Bremeno – 8a de julio 1938, Munkeno) estis germana arthistoriisto kaj direktoro de muzeo en Bremeno kaj Hamburgo.

Pauli verkis sian disertacion pri la Renesanco en Bremeno kaj gradiĝis en Lepsiko en 1889. Li laboris kiel esplorhelpanto en la Kupferstichkabinett, en Dresdeno kun Max Lehrs el 1889 ĝis 1891. En 1891, Pauli kandidatiĝis por studi kun Jacob Burckhardt en Bazelo.

Somere de 1899, Pauli estis nomumita al Kunsthalle Bremen. Li engaĝigis la galerion kun la moderna germana arto, inklude la unuan monografian (kaj bedaŭrinnde, postmorta) ekspozicio de verkoj de Paula Modersohn-Becker en 1908. Li kolektis grandan nombron de germanaj kaj francaj impresionismaj verkoj, kiuj nuntempe formas la kernon de la kolekto de Kunsthalle. En 1911, lia aĉeto de la verko de Vincent van Gogh nome "Kampo kun papavoj" okazigis proteston, estritan de Carl Vinnen, germana pentristo el Worpswede.

En 1914, Pauli sukcedis Alfred Lichtwark kiel direktoro de Kunsthalle Hamburg. Tie li akiris gravajn verkojn kiel Nana de Édouard Manet (1877).The History of the Hamburger Kunsthalle Arkivita en 2012-12-03 en Wayback Machine Alirita la 9an de majo 2020.

La tuta laboro de Pauli estis malmuntita kiam la Nazia Partio atakis la modernan arton en Nazia Germanio.

 Gravaj verkoj 
 Gainsborough, Künstlermonographie. Bielefeld & Leipzig: Verlag von Velhagen & Klasing, 1904.
 Venedig. 3a eldono, Leipzig: Verlag E. U. Seemann, 1906.
 (kiel eldonisto) Philipp Otto Runge. Bilder und Bekenntnisse. Berlin: Furche-Verlag, 1918.
 Die Kunst und die Revolution. Berlin: Verlag Bruno Cassirer, 1921.
 Die Hamburger Meister der guten alten Zeit. Munich: Hyperion Verlag, 1925.
 Die Kunst des Klassizismus und der Romantik. Berlin: Propyläen Verlag, 1925.
 Paula Modersohn-Becker. Berlin: Kurt Wolff Verlag, 1934.
 Erinnerungen aus sieben Jahrzehnten. Tübingen: Wunderlich Verlag, 1936.

 Notoj 

Kategorio:Germanaj arthistoriistoj
Kategorio:Germanaj verkistoj